Държавен вестник, бр. 8, 2014 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  8
на защитени съгласно Постановление № 212 
на Министерския съвет от 2008 г. за приемане 
на критерии за определяне на защитените 
училища в Република България и на условия 
и ред за тяхното допълнително финансиране 
(обн., ДВ, бр. 80 от 2008 г.; изм. и доп. бр. 13 
от 2009 г., бр. 2 от 2011 г. и бр. 40 от 2013 г.).
Чл. 14. Първостепенните разпоредители с 
бюджет утвърждават бюджетите на училища­
та, детските градини и обслужващите звена в 
съответствие с разпределението на средствата 
по стандарти и добавки, извършено по реда 
на чл. 41а от Закона за народната просвета.
Чл. 15. Училищата, детските градини и 
обслужващите звена, изпълняващи делегиран 
бюджет, публикуват на интернет страницата 
си утвърдения си бюджет и отчета за изпъл­
нението му. При липса на собствена интернет 
страница училищата, детските градини и об­
служващите звена подават информацията за 
публикуване на страницата на първостепенния 
разпоредител с бюджет.
Чл. 16. (1) Предвидените в централния 
бюджет капиталови трансфери по чл. 1, 
ал. 2, раздел II, т. 2.2 от Закона за държавния 
бюджет на Република България за 2014 г. се 
предоставят на:
1. Национална компания „Железопътна 
инфраструктура“ – 105 000 хил. лв.;
2. „Български държавни железници – Път­
нически превози“ – ЕООД – 30 000 хил. лв.;
3. Държавно предприятие „Пристанищна 
инфраструктура“ – 11 000 хил. лв.;
4. Българския Червен кръст, за нестопан­
ската му дейност – 1000 хил. лв.
(2) За неусвоените към 31 декември 2014 г. 
средства по ал. 1, т. 1 – 4 за разплащане 
на фактически изпълнени към същата дата 
видове и количества работи и дейности и 
други разходи, предвидени в годишния план 
за капиталовите разходи, се възстановяват 
до 31 януари 2015 г. по сметката, от която 
са получени.
Чл. 17. (1) Министърът на транспорта, 
информационните технологии и съобщенията 
утвърждава капиталовите разходи за 2014 г. 
на Национална компания „Железопътна 
инфраструктура“ по чл. 25, ал. 1 от Закона 
за железопътния транспорт, на „Български 
държавни железници – Пътнически прево­
зи“ – ЕООД, в съответствие с договора с 
държавата за възлагане на задължителни 
превозни услуги и на Държавно предприятие 
„Пристанищна инфраструктура“ за изграж­
дането, реконструкцията, поддържането и 
развитието на инфраструктурата на приста­
нищата за обществен транспорт с национално 
значение. Утвърдените капиталови разходи се 
представят в Министерството на финансите 
с обяснителна записка в срок един месец от 
обнародването на постановлението в „Дър­
жавен вестник“.
(2) В капиталовите разходи на Национална 
компания „Железопътна инфраструктура“ 
може да се включват и средства за съфинан­
сиране и ДДС за обекти, генериращи приходи, 
по Оперативна програма „Транспорт“.
(3) Компенсирани промени в разпреде­
лението на средствата за капиталови разхо­
ди на предприятията по ал. 1 за 2014 г. се 
утвърждават от министъра на транспорта, 
информационните технологии и съобщени­
ята след 30 юни 2014 г. и се представят в 
Министерството на финансите в срок до 10 
дни след утвърждаването им.
(4) С тримесечните финансови отчети Наци­
онална компания „Железопътна инфраструк­
тура“, „Български държавни железници – Път­
нически превози“ – ЕООД, и Държавно 
предприятие „Пристанищна инфраструктура“ 
представят в Министерството на финансите 
информация за фактически изпълнените и 
разплатени капиталови разходи.
Чл. 18. (1) Утвърденият общ лимит на разход 
в размер до 246 379,9 хил. лв. и усвояванията 
в размер до 120 834,0 хил. лв. по държавните 
инвестиционни заеми и държавните инвести­
ционни заеми с краен бенефициент – търговско 
дружество, се разпределя по първостепенни 
разпоредители с бюджет, както следва:
1. Министерството на регионалното раз­
витие – общо разходи – 184 070,2 хил. лв., и 
усвоявания – 96 083,9 хил. лв.;
2. Министерството на транспорта, инфор­
мационните технологии и съобщенията – общо 
разходи – 21 259,0 хил. лв.;
3. Министерството на финансите – общо 
разходи – 19 297,4 хил. лв., и усвоява­
ния – 10 922,7 хил. лв.;
4. Министерството на труда и социалната 
политика – общо разходи – 14 927,6 хил. лв., 
и усвоявания – 13 827,4 хил. лв.;
5. Министерството на икономиката и енер­
гетиката – общо разходи – 3283,8 хил. лв.;
6. Министерството на околната среда и 
водите – общо разходи – 2374,9 хил. лв.;
7. Министерството на здравеопазване­
то – общо разходи – 743,0 хил. лв.;
8. Министерството на инвестиционното 
проектиране – общо разходи – 307,2 хил. лв.;
9. Министерството на образованието и 
науката – общо разходи – 59,9 хил. лв.;
10. Министерството на земеделието и хра­
ните – общо разходи – 56,9 хил. лв.
(2) Първостепенните разпоредители с бю­
джет по ал. 1 извършват съответните промени 
по бюджетите си на базата на отчетените 
приходи, разходи и операции в частта на 
финансирането, като уведомяват министъра 
на финансите.
(3) Със сумите на отчетените разходи по 
ал. 2 се променят показателите по чл. 86, ал. 2, 
т. 5 и 6 от Закона за публичните финанси по 
бюджетите на съответните първостепенни 
разпоредители с бюджет по ал. 1.